laion/Wikipedia-Exotic huggingface dataset:
אוסטרובנו

אוסטרובנו (בבלארוסית: Астроўна, אסטרואונה; בפולנית: Ostrowno; ביידיש: אסטראוונע) היא עיירה במחוז ויטבסק שבלארוס, בה התקיימה עד השואה קהילה יהודית. בשנת 1520 נוסדה בעיירה טירה, ובשנת 1622 נוסד בה מנזר של הדומיניקנים. בחלוקת פולין הראשונה בשנת 1772 נכללה העיירה בשטח האימפריה הרוסית, ובתקופה זו התקיימו בה ירידים שנתיים. בשנת 1812 נערכו בסמוך לעיירה קרבות במסגרת מלחמת רוסיה-צרפת. בשנת 2005 קיבל היישוב מעמד עירוני. בין מלחמות העולם נמנו בעיירה כ-400 יהודים, אשר עסקו ברובם במלאכה, ומיעוטם בחקלאות. לקראת מלחמת העולם השנייה פחת מספר היהודים בעיירה. ב-9 ביולי 1941 נכבשה העיירה בידי הגרמנים, וכעבור 10 ימים רוכזו יהודיה בגטו שהוקם בה. בד בבד, חויבו יהודי העיירה בענידת טלאי צהוב. ב-30 בספטמבר 1941 נרצחו 163 היהודים שנותרו בגטו. מדיה וקבצים בנושא אוסטרובנו בוויקישיתוף אוסטרובנו (Ostrovno), באנציקלופדיה של הגטאות, באתר יד ושם דניאל רומנובסקי (אנ'), אוסטרובנו, אנציקלופדיה של המחנות והגטאות (כרך II, חלק B, עמ' 1713–1714), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
יצחק פיצ'ניק (הראשון)

ר' יצחק הלוי פיצ'ניק (?-ט"ו באלול תרכ"ה, 1865) היה האדמו"ר השני של חסידות ברזנה. כיהן בחבל ווהלין כאדמו"ר בעיירה ברזנה. רבי יצחק היה בנו של רבי יחיאל מיכל הלוי מברזנה, מייסד חסידות ברזנה, ונכדו של רבי דוד מסטפין תלמיד הבעל שם טוב והמגיד ממעזריטש. הוא מיוחס גם לבעל טורי זהב ולרבי יחיאל מיכל מזלוטשוב. רבי יצחק נישא לבת האדמו"ר רבי אהרן מטשרנוביל, בנו של רבי מרדכי מטשרנוביל. רבי יצחק הגיע, יחד עם אביו רבי יחיאל לעיר ברזנה לפי הזמנת הפריץ המקומי (והבטחה מצידו לסייע בבנית בית מדרש), והחלו למשוך אליהם המונים מכל הסביבה. רבי יחיאל ובנו רבי יצחק ישבו גם שם על התורה ועל העבודה, אך עם פטירת אביו יצא ר' יצחק מכליו, והחל לפעול לביסוס והרחבת שושלת ברזנה. חסידיו נאמדו באלפים, וכללו בעיקר המוני עם. רבי יצחק היה מרבה בנסיעות אל חסידיו. לרבי יצחק נולד בן בשם יוסף. רבי יצחק נפטר בט"ו אלול שנת תרכ"ה. מרעייתו בת רבי אהרן מטשרנוביל, נולד לו ילדיו: הרב יוסף הלוי פיצ'ניק - היה האדמו"ר השלישי מברזנה. נולד כנראה בברזנה, שם גם כיהן בתפקידו. למרות גילו הצעיר העטירוהו באגדות מופלאות מגדולי מנהיגי יהדות ווהלין בדורו. נכדו, הרב אברהם שמואל הלוי פיצ'ניק בנו של הרב יוסף הלוי פיצ'ניק, מילא את מקום אביו בעיירה ברזנה שבווהלין. נינו שנקרא על שם בנו היה ר' יצחק הלוי פיצ'ניק (השני) מברזנה שמילא את מקום אביו ר' אברהם שמואל בברזנה הרב אהרן הלוי פיצ'ניק, כרוניקה של שושלת חסידית אחת, בתוך: שנה בשנה, היכל שלמה, ירושלים תשכ"ז, עמ' 396-379. הרב אהרון הלוי פיצ'ניק, ספר מטה אהרון : מגילת יוחסין למשפחות פיצ’ניק, ספרד, צוקרמן... ושאר המשפחות שנמשכות ייחוסיהן עד רבי נחום מטשרנוביל... ולמעלה בקודש עד רש"י ודוד המלך, ירושלים תש"ם, עמ' 5–11, 25, 26. הרב ד"ר יצחק אלפסי, החסידות מדור לדור : חלק ראשון - מהבעש"ט ועד לדור החמישי, ירושלים תשנ"ה, עמ' 170. ביידיש: פיטשעניק, פעטשעניק.
פליקס נעים

פליקס נעים (נולד ב-9 במאי 1960) הוא מאמן כדורגל ישראלי. בצעירותו, נעים שיחק בקבוצת הכדוריד מכבי קריית ביאליק ובנבחרת ישראל לנוער. כדורגל הוא החל לשחק בגיל 18, כחלוץ בקבוצת "הצעיר" חיפה ולאחר מכן שיחק במכבי נווה שאנן עם המאמן אלי גוטמן. אחרי שירותו הצבאי התגורר אצל אחיו בפריז ושיחק בקבוצת חובבנים בליגה החמישית בצרפת. עם חזרתו לארץ פנה נעים לאימון. נעים החל את דרכו בקבוצת הנערים מ.כ. נווה יוסף חיפה אך בעונת 1997, אלי גוטמן שאימן אז את הפועל באר שבע, מינה אותו לסקאוט של המועדון, ונעים גילה בין היתר את ג'ובאני רוסו. נעים המשיך לעבוד עם גוטמן גם בעונות הבאות, בהפועל חיפה ובית"ר ירושלים, כשלבסוף נפרד נעים מגוטמן ופתח בקריירת אימון עצמאית. נעים לא קיבל הצעות מהליגות הבכירות ועבר בין קבוצות מהליגות הנמוכות, עד שב-2013 קיבל הצעה מסתיו שחם, בעלי הפועל כפר סבא, לאמן את הקבוצה. נעים הדריך את הקבוצה כשזו עלתה שתי ליגות ברציפות בתוך בשלוש שנים עד לליגת העל. למרות חוסר הניסיון באימון בדרגים הגבוהים, נשאר נעים בתפקידו ובכך אימן לראשונה קבוצה בליגת העל. אולם בינואר 2016, מעט לאחר פתיחת הסיבוב השני בליגה וכשקבוצתו ממוקמת מתחת לקו האדום, פוטר נעים מאימון הקבוצה. ב-29 בפברואר 2016 מונה למאמן הפועל פתח תקווה, וביוני באותה שנה פוטר לאחר שלא הצליח לעלות עם הקבוצה לליגת העל. ב-13 באפריל 2017 חזר נעים למשרת המאמן בהפועל כפר סבא, אותה עזב בתום העונה. ב-9 באוגוסט 2017 מונה נעים למאמן בני סכנין, וב-5 בינואר 2018 פוטר, לאחר הדחה במפתיע בגביע המדינה. פליקס נעים, באתר ההתאחדות לכדורגל בישראל פליקס נעים, באתר FootballDatabase.eu גל ברקן, ‏פליקס נעים פוטר, שחם: אחד הטובים בישראל, באתר ONE‏, 3 בינואר 2016
דוד צ'רני

דוד צ'רני (צ'כית: David Černý; נולד ב-15 בדצמבר 1967) הוא פסל צ'כי. צ'רני, יליד פראג, למד בין השנים 1988 ל-1996 באקדמיה לאמנות בפראג. בנוסף למד מספר שנים בעיר בוסוויל שבשווייץ וכן התגורר בניו יורק בין השנים 1994 ל-1996, במהלכן למד בתוכנית של מוזיאון ויטני. הוא זכה להכרה ציבורית כאשר בשנת 1991 צבע טנק סובייטי שהוצב בלב העיר פראג, כאנדרטה לשחרור העיר במלחמת העולם השנייה על ידי הצבא האדום, בצבע ורוד. הטנק היה נחשב לאנדרטה לאומית וצ'רני נעצר לתקופה קצרה באשמת השחתה. בשנת 1997 יצר את "איש תלוי", פסל שהוצג ברחוב הוסובה (Husova) בפראג ומתאר את זיגמונד פרויד נתלה על יד אחת מגג. הפסל הוצג אחר כך ברחבי העולם. אחת היצירות המפורסמות ביותר שלו נקראת "סוס" והיא מוצגת החל משנת 1999 בארמון לוצרנה שבפראג. היצירה מתארת את ואצלב הראשון, שהיה הקדוש המגן של בוהמיה, רוכב על סוס מת והפוך. יצירה זאת מתכתבת עם הפסל המפורסם שנמצא לא הרחק משם בכיכר ואצלב, שם מתואר ואצלב על סוס. בשנת 2000 הוענק לו פרס Jindřich Chalupecký, המוענק מדי שנה לאמן מבטיח מתחת לגיל 35. בשנת 2004 הוצב פסלו "השתנה", מול מוזיאון פרנץ קפקא בפראג. זוהי מזרקה המורכבת משני פסלים דינמיים של גברים משתינים אל תוך בריכת ברונזה המפוסלת בצורת מפת צ'כיה. בשנת 2009 יצר את הפסל "אנתרופה", שהוזמן על ידי הממשלה הצ'כית לרגל מינויה לנשיאות המועצה של האיחוד האירופאי. הפסל מציג את מדינות האיחוד האירופאי השונות לפי סטריאוטיפים שיש על כל מדינה, ועורר מחלוקת רבה כאשר נחשף. הפסל היה אמור להיות מיוצר בשיתוף פעולה של 27 אמנים שונים מהמדינות השונות של האיחוד האירופי. אולם צ'רני יצר את הפסל בעצמו, תוך שהוא מזייף זהויות בדויות לאמנים האחרים שכביכול שיתפו איתו פעולה בהכנת היצירה. פסל הסוס, עליו רוכב הקדוש ואצלב. 1999 האיש נתלה, המתאר את זיגמונד פרויד, 1997 מגדל התינוקות ארוחת הענקים "London Booster", פסל בכניסה לבית צ'כיה בלונדון, 2012 מחווה, פראג, 2013 מדיה וקבצים בנושא דוד צ'רני בוויקישיתוף אתר האינטרנט הרשמי של דוד צ'רני (באנגלית) דוד צ'רני, ברשת החברתית פייסבוק
גרה (צרפת)

גֶרֶה (בצרפתית: Guéret) היא קומונה במרכז צרפת, בירת מחוז קרז בחבל אקיטן החדשה. נכון לשנת 2012, מתגוררים בקומונה 13,219 תושבים. גרה היא עיירה תעשייתית עם שטחים חקלאיים, שטחה הכולל של הקומונה הוא 26.21 קמ"ר. הקומונה נמצאת כ-72 קילומטרים צפון-מזרחית מהעיר לימוז'. על פי מפקד האוכלוסין של שנת 2012, מתגוררים בקומונה 13,219 תושבים. להלן גרף התפתחות האוכלוסייה בעיר הכנסיות העתיקות סנט פייר וסנט פול, מתקופת המאה ה-13. מלון מוניירו (Hotel de Moneyroux), מבנה זה נבנה בסגנון גותי במאה ה-15 על ידי אנטואן אלאר. כיום מבנה זה משמש למטה המועצה הכללית של מחוז קרז. מבקרים רבים מגיעים למבנה בתקופות החגים. בניין הפרסידיאל, נבנה במאה ה-17 וכיום משמש כבניין העירייה של גרה. מוזיאון הסנאטורי, חלקו נבנה במאה ה-18, בניין זה שימש כמקום מגורי הסנאטורים תחת משטר נפוליאון. טירת סנט פרר מהמאה ה-17, שנבנתה על יסודות הטירה מתקופת ימי הביניים. מבוך לבירינת ענק נמצא 5 קילומטרים דרומית מגרה. אגם קורטיל, אזור נופש שנמצא מדרום לגרה, אגם זה הוא אגם מלאכותי לאורך אזור מוצל. היקפו הוא 3 קילומטרים ועיקר שימושו הוא לפעילויות ספורט ופנאי. יער שאברייר, נמצא מדרומית לגרה, הוא יער רחב וכולל גן חיות ובו זאבים מצויים. מרסל ז'ואנדו (1888–1979) – סופר צרפתי אנטישמי מדלן שאפל (1782–1849) – אשתו של הצייר הידוע ז'אן-אוגוסט-דומיניק אנגר פייר מישון (1945) – סופר גרה היא 'עיר תאומה' של: גרמניה שטיין, בוואריה, גרמניה מדיה וקבצים בנושא גרה בוויקישיתוף אתר האינטרנט הרשמי של גרה גרה, באתר אנציקלופדיה בריטניקה (באנגלית) גרה (צרפת), דף שער בספרייה הלאומית גרה, ברשת החברתית פייסבוק גרה, ברשת החברתית אינסטגרם
ממלכת נג'ד וחג'אז

ממלכת נג'ד וחג'אז (בערבית: مملكة الحجاز ونجد) הייתה ממלכה בשליטת אבן סעוד שכללה שתי ישויות מדיניות סולטנות נג'ד וממלכת חג'אז שנכבשה מידי השושלת ההאשמית ב-1925. רשמית היא הוכרזה תחת השם הזה ב-8 בינואר 1926 ואוחדה סופית לערב הסעודית ב-23 בספטמבר 1932. אבן סעוד כבש בסיוע צבאי של שבט מוטייר את ממלכת חג'אז בסוף דצמבר 1925, והומלך כסולטן של נג'ד במסגד אל-חראם במכה כמלך חג'אז ב-8 בינואר 1926. אבן סעוד העלה את ממלכתו הראשונה, סולטנות נג'ד לממלכה ב-29 בינואר 1927. ב-20 במאי אותה השנה שליטתו על השטחים הוכרה על ידי בריטניה. ב-1928 התרחש בממלכה מרד האח'ואן, בו אנשי תנועת אל-אח'ואן, ששימשו כצבא לאבן סעוד, פנו נגדו לאחר שהוא פסק במדינות ההתרחבות הטריטוריאלית של הממלכה ולא ביקש להמשיך ולכבוש את שטח החסות הבריטיים בכווית, עיראק וירדן. הקרב המשמעותי בין הצדדים היה קרב סבילה (אנ') ב-11 בספטמבר 1929, שבו הובסו כוחות אל-אח'ואן. אבן סעוד ניהל את שתי הטריטוריות בנפרד עד שב-23 בספטמבר 1932 הוא איחד את הדומיניונים אל-חסאא, קטיף, נג'ד וחג'אז ל"ערב הסעודית". לאבן סעוד היו שני משנים: פייסל, שכיהן כמשנה למלך חג'אז, וסעוד כמשנה למלך נג'ד. ברית המועצות הכירה בממלכה ב-1926 והקימה צירות בג'דה שם גם היו נציגויותיהן של בריטניה, טורקיה, פרס והולנד. ארצות הברית הכירה בממלכה ב-1931. לצרפת, איטליה וממלכת מצרים היו בממלכה נציגים בלתי רשמיים. ממלכת חג'אז שתחת מלכות אבן סעוד פרשה מחבר הלאומים. דגל נג'ד (1926 – ספטמבר 1932) דגל חג'אז (18 בינואר 1926 – 22 בספטמבר 1932) מדיה וקבצים בנושא ממלכת נג'ד וחג'אז בוויקישיתוף
ר'

האם התכוונתם ל... ר – האות העברית רי"ש שנת ר' – השנה העברית ה-200 ר' – קיצור של רב, רבי "חכי לי ר'" – קובץ סיפורים מאת שרה אנג'ל אישים: ר' – הכינוי שבו נודע רוני אלשייך באמצעי התקשורת בתקופה שבין החלטת מינויו למפכ"ל המשטרה לכניסתו לתפקיד ר' – הכינוי שבו נודע באמצעי התקשורת רונן בר, סגן ראש השב"כ, בתקופה שבין הכוונה למנותו לתפקיד ראש השב"כ לבין אישור מינויו על־ידי הממשלה סרן ר' – קצין צה"ל שעמד במרכזה של פרשת סרן ר'
טביעת המעבורת טויה מארו

טביעת המעבורת טויה מארו התרחשה ב-26 בספטמבר 1954. המעבורת, שהפליגה במצר צוגרו שבין האיים היפנים הוקאידו והונשו, טבעה לאחר שנתקלה בסופת טייפון. באסון נספו לפחות 1,159 מיושבי האונייה. היה זה האסון הימי האזרחי החמור ביותר בתולדות יפן. טויה מארו הייתה מעבורת רכבת בבעלות חברת הרכבות הלאומית של יפן. היא הושקה בשנת 1947. היא הייתה בעלת מעמס של 3,898 טונות ושירתה בקו שבין נמל הקודטה שבהוקאידו לבין נמל אומורי שבהונשו, אותו כיסתה בזמן של 4.5 שעות הפלגה. צוותה מנה 120 איש והיא הייתה מסוגלת לשאת 1,128 נוסעים. סופת הטייפון מארי נעה דרך האי הונשו והגיעה לים יפן בצהרי ה-26 בספטמבר 1954 במהירות של למעלה ממאה קילומטר לשעה. התחזית הייתה שהיא תגיע למצר צוגרו בשעה 17:00 באותו יום. בשעה 11:00 הגיעה האונייה לנמל הקודטה לאחר מסעה הראשון באותו יום מאומורי. היא הייתה אמורה להפליג שוב בשעה 14:40 ולהגיע לאומורי לפני הגעת הטייפון, אך הפלגתה התעכבה לאחר שהועברו אליה נוסעים וכלי רכב ממעבורת אחרת שהפלגתה בוטלה. ב-15:10 ביטל קברניט הטויה מארו את ההפלגה, אך לאחר שיפור במזג האוויר ב-17:00 החליט להפליג, בסברה שהטייפון כבר עבר במצר כפי שנחזה. למעשה הטייפון רק האט. באופן לא טיפוסי הוא גם התחזק בעוברו מעל ים יפן. בשעה 18:39 הפליגה הטויה מארו מהקודטה. זמן קצר לאחר מכן התגברה הרוח שנשבה לעברה מכיוון דרום-דרום-מזרח. ב-19:01 הורידה האונייה עוגן כדי להמתין לשיפור במזג האוויר, אך עקב הרוח הוא לא החזיק מעמד. מים חדרו לאונייה דרך סיפוני המטען ומנוע הקיטור שלה פסק מלפעול. האונייה החלה להיסחף ללא שליטה. קברניט האונייה החליט לנסות להעלות אותה על החוף ליד הקודטה. בשעה 22:26 התקרבה האונייה לחוף ושידרה קריאת מצוקה, אך הגלים היו כה חזקים עד כי ב-22:43 התהפכה המעבורת ושקעה בים כמה מאות מטרים מהחוף. לפחות 1,159 משוכניה נספו, לרבות למעלה ממחצית אנשי צוותה. רק כ-150 מיושבי האונייה ניצלו. מספר הנספים המדויק איננו ידוע משום שנוסעים נוספים עלו על סיפון המעבורת ואחרים ירדו ממנה זמן קצר לפני ההפלגה. אותה סופת הטייפון גרמה לטביעתן של ארבע מעבורות נוספות וכ-200 כלי שיט קטנים נוספים, ומספר הנספים הכולל באותו יום הגיע ל-1,430 לפחות. טביעת המעבורת טויה מארו הייתה אחד הגורמים שהביאו לאחר שנים לבנייתה של מנהרת סייקן בין האיים הוקאידו והונשו. עם זאת שירות מעבורות ממשיך עדיין לפעול במצר צוגרו. מדיה וקבצים בנושא טביעת המעבורת טויה מארו בוויקישיתוף מאמר אודות האסון, 2011
As If We Never Said Goodbye

As If We Never Said Goodbye הוא שיר מתוך המחזמר "שדרות סאנסט". הוא נכתב על ידי דון בלאק, כריסטופר המפטון ואנדרו לויד ובר. במחזמר שדרות סאנסט, הדמות הראשית, נורמה דזמונד, לשעבר שחקנית קולנוע מפורסמת, וכיום זקנה ובודדה, חושפת את כמיהתה לשוב לאור זרקורי תהילה. השיר בוצע על ידי ברברה סטרייסנד, ונמצא באלבומה Back to Broadway, כמו גם בשני אלבומים של הופעות חיות - The Concert ו-Back to Brooklyn. בין השחקניות שביצעו את השיר: בטי בקלי, שירלי באסי, רות'י הנשל, פטי לופון, ליה סלונגה, איליין פייג', גלן קלוז. בסדרת הטלוויזיה Glee, עונה 2 פרק 18, השיר מבוצע על ידי הדמות קורט האמל (השחקן כריס קולפר). מידע על היצירה "As If We Never Said Goodbye" באתר מיוזיק בריינז מידע על הקומפוזיציה "As If We Never Said Goodbye" באתר AllMusic As If We Never Said Goodbye, בביצוע איליין פייג', סרטון באתר יוטיוב As If We Never Said Goodbye, בביצוע גלן קלוז, סרטון באתר יוטיוב As If We Never Said Goodbye, בביצוע ברברה סטרייסנד, סרטון באתר יוטיוב Everett, Nicholas; Everett, William A.; and Laird, Paul R. (2002). The Cambridge Companion to the Musical. Cambridge University Press. p. 258.{{cite book}}: תחזוקה - ציטוט: multiple names: authors list (link) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Buffalo buffalo Buffalo buffalo buffalo buffalo Buffalo buffalo

"Buffalo buffalo Buffalo buffalo buffalo buffalo Buffalo buffalo" הוא משפט תחבירי בשפה האנגלית, המשמש דוגמה לכך שהומונימיה והומופון יכולים ליצור משפט שלם ונכון מבחינה תחבירית. המשפט הופיע לראשונה בשנת 1965 בספר של דימיטרי בורגמן, Language on Vacation: An Olio of Orthographical Oddities. למילה buffalo יש שלושה פירושים במשפט זה: כשם עצם – buffalo הוא שם נוסף לחיה הידועה כביזון אמריקאי. כשם תואר – Buffalo היא העיר שממנה מגיעים הביזונים במשפט, העיר באפלו. כפועל – buffalo היא מילה נרדפת לפועל בריונות, לריב או להציק. כאשר n מציין שם עצם, a מציין תואר ו-v מציין פועל, המשפט חולק תחבירית כך: Buffaloa buffalon Buffaloa buffalon buffalov buffalov Buffaloa buffalon. הנה כמה פירושים אפשריים של המשפט: Buffalo buffalo (buffalo from Buffalo NY) [that] Buffalo buffalo buffalo (that the buffalo from Buffalo NY bully) buffalo Buffalo buffalo (are bullying buffalo from Buffalo NY). ביזונים מהעיר באפלו אשר מציקים לביזונים אחרים מבאפלו מציקים לביזונים מהעיר באפלו. [Those] buffalo(es) from Buffalo [that are intimidated by] buffalo(es) [from] Buffalo intimidate buffalo(es) from Buffalo. הביזונים הללו אשר מוצקים על ידי ביזונים מבאפלו מציקים לביזונים אחרים מבאפלו. Bison from Buffalo, New York, who are intimidated by other bison in their community, also happen to intimidate other bison in their community. ביזונים מבאפלו אשר מציקים להם ביזונים אחרים מהקהילה שלהם, במקרה גם מציקים להם ביזונים אחרים מבאפלו. The buffalo from Buffalo who are buffaloed by buffalo from Buffalo, buffalo (verb) other buffalo from Buffalo. רוויית משמעים משפט שובר שיניים That that is is that that is not is not is that it it is שה שה שה שה שה
התקף התובנה שלי

התקף התובנה שלי (באנגלית: My Stroke of Insight, A Brain Scientist's Personal Journey) הוא ספרה האוטוביוגרפי של חוקרת המוח האמריקאית ג'יל בולטה טיילור, העוסק בחוויותיה בעקבות שבץ. בשנת 1996 שבץ פגע בחומרה באונה השמאלית של מוחה. בספר היא מתמקדת בתובנותיה בנוגע לתפקודי המוח השונים והמאפיינים הייחודיים של שתי ההמיספרות במוח, אותם למדה כתוצאה מהתמודדות עם המצב החדש אליו נקלעה. זהו ספרה הראשון של טיילור. הספר פורסם לראשונה בכריכה רכה בשנת 2006 על ידי הסופרת בהוצאה עצמית (לולו). לאחר מכן הוא נמכר להוצאה Viking ופורסם בכריכה קשה ובגרסת ספר אלקטרוני במאי 2008. מאוחר יותר, במאי 2009, יצאה מהדורת נוספת על ידי Plume. הספר שהה כ-13 שבועות ברשימת רבי המכר של הניו יורק טיימס ותורגם לכ-30 שפות. בפברואר 2008 טיילור העבירה הרצאה על הספר בוועידת טד, אשר נכון יולי 2016 צברה מעל 19 מיליון צפיות. בחוות הדעת שפורסמה ב-"New England Journal of Medicine" אותה כתב ד"ר דזמונד או'ניל נאמר כי על אף התוכן המרתק ומלא-התובנות של הספר, הוא סובל מפרשנות צרה מדי המתמקדת בתפקודי ההמיספרה בלבד בעקבות שבץ ולא מתייחסת מספיק לשאר הגורמים הרלוונטיים. הוא מוסיף שהעצות אותן מעניקה לנפגעי שבץ אחרים עלולים להיות לא נגישים עבורם. קבוצת המחול "Cedar Lake" יצרה ריקוד בלט אמנותי המבוסס על הספר בשם "Orbo Novo". הטקסט הנשמע בדקות הראשונות של ההופעה על ידי 17 הרקדנים נלקח מהסיפור בגוף ראשון על חווייתה ופרשנותה של טיילור המוצגים בספר. הכוריאוגרפיה מבוססת על רעיון יחסי הגומלין בין שני חלקי המוח בעלי התפקודים השונים: החלק השמאלי - פֶּלֶג המוֹחַ-הגָּדוֹל השמאלי (עיבוד לוגי) והחלק הימני - פֶּלֶג המוֹחַ-הגָּדוֹל הימני (עיבוד אינטואיטיבי): "בין שליטה לחוסר שליטה, בין איזון לחוסר יציבות, בין האדם הבודד לאדם כחלק מהחברה". ראיון בתוכנית של אופרה וינפרי ההרצאה של ג'יל בולטה טיילור: My Stroke of Insight בוועידת TED ד"ר רוברט מ. בילדר, ביקורת על הספר, אתר "מכון סמל" באוניברסיטת קליפורניה בלוס אנג'לס, 2013 טארה פרקר-פופ, כתבה בניו יורק טיימס, מגזין בריאות, מרץ 2008. לסלי קאופמן, כתבה בניו יורק טיימס, מגזין סטייל, 2008 ,רשימת רבי מכר של ניו יורק טיימס ותק' שהייה אתר הניו יורק טיימס, נובמבר 2008 אתר "Ted talk", סרטון עם קטעים מהרצאתה בוועידת טד, פברואר 2008 כתבת ביקורת, נ. אנג'ל ג'. מד, 2008 "Sidi Larbi Cherkaoui Tries Getting In Our Heads". ביקורת על המופע
קוד גריי

קוד גריי הוא שיטה לקידוד מספרים באופן בינארי שבה כל מספר-עוקב שונה מקודמו בספרה בינארית אחת בלבד. זהו קוד מראה שנהגה על ידי פרנק גריי במעבדות בל בשנת 1947 כדי למנוע פלט שגוי ממתגים אלקטרומכניים. כיום שימושו העיקרי של קוד גריי הוא בתיקוני טעויות בתקשורת ספרתית כגון טלוויזיה בכבלים. דוגמה כפי שניתן לראות, הקוד של 2 ו־3 הוא היפוך הסדר של הקוד של 0 ו־1, בהוספת הסיבית 1 משמאל. באותו אופן, הקוד של 4 עד 7 הוא היפוך הקוד של 0 עד 3, בהוספת 1 משמאל (והצבת אפסים בספרות החסרות). באופן זה, ניתן להמשיך ולבנות את הקוד. הקוד עבור 8 יהיה 1100, והקוד עבור 15 יהיה 1000. על מנת להפוך מספר בבסיס 2 לקוד גריי נתחיל משמאל. את הספרה הראשונה משמאל נעתיק. עכשיו נביט בספרה הסמוכה לה – אם זו ספרה זהה נרשום מימין לספרה שהעתקנו 0, אם היא שונה נרשום 1 (פעולת XOR בין שני משתנים). לדוגמה, נמצא את הייצוג של המספר 100110 בקוד גריי: על מנת לבצע את הפעולה ההפוכה (להפוך מייצוג של קוד גריי למספר בבסיס 2) צריך להתחיל מהספרה הימנית ביותר ולספור את מספר האחדות הנמצאים משמאלה. אם יש מספר זוגי של אחדות מעתיקים את הספרה, ואם יש מספר אי זוגי הופכים. לדוגמה נקח את המספר 110 (4) ונסתכל מהספרה הימנית. נראה שיש מספר זוגי (2) של אחדות ולכן נעתיק 0. נמשיך לספרה הבאה ונראה שמשמאלה יש רק ספרת 1 בודדה ולכן נהפוך אותה ל-0. את הספרה האחרונה פשוט מעתיקים לכן יצא לנו 100 שזהו 4 בבסיס 2. שיטה נוספת להמרה מגריי לבינארי רגיל: מתחילים מהספרה השמאלית. הספרה המקבילה במספר הבינארי היא הספרה הנוכחית בקוד גריי XOR הספרה הקודמת בקוד הבינארי (עבור האיטרציה הראשונה אפשר להוסיף 0 משמאל למספר הבינארי). עבור אותו מספר: 110, נוסיף 0 אחד משמאל: ???0. XOR של 1 ו-0 זה 1- הספרה השמאלית במספר הבינארי, כך שבינתיים יש לנו ??01. עוברים לספרה הבאה מימין: XOR של 1 ו-1 זה 0, ונקבל ?010. עוברים עוד ספרה: XOR של 0 ו-0 זה 0. קיבלנו 0100 שזה 4 דצימאלי כמו בשיטה הקודמת. אפשר לייצג זאת בנוסחה: B i = G i ⊕ B i + 1 {\displaystyle B_{i}=G_{i}\oplus B_{i+1}} כאשר G i {\displaystyle G_{i}} הספרה ה- i {\displaystyle i} בקוד גריי, ו- B i {\displaystyle B_{i}} הספרה ה- i {\displaystyle i} במספר הבינארי. אחד היתרונות של קוד גריי הוא בתיקון שגיאות בתקשורת נתונים. מכיוון שכל ספרה נבדלת מקודמתה (ולכן גם מהעוקבת לה) בסיבית אחת בלבד, קל לזהות שיבוש בקידוד. תכונה זו של הקוד גם מאפשרת להשתמש בו במפת קרנו (טכניקה ליצירת מעגל סיפרתי המממש פונקציה לוגית). לעיתים משתמשים גם בקוד גריי באלגוריתמים גנטיים (כדי שמוטציות ישנו רק במעט את התכונה של היצור). יכולים גם להשתמש בקוד לצורך פתירת משחק מגדלי האנוי. מדיה וקבצים בנושא קוד גריי בוויקישיתוף קוד גריי, באתר MathWorld (באנגלית) ממיר מקוד גריי למספר בינארי (באנגלית) ממיר ממספר בינארי לקוד גריי (באנגלית) עידו גנדל, האנטומיה של הקוד של גריי, באתר נענע10, 16 במאי 2010 סדרת הייצוג העשרוני של קוד גריי כמספרים רגילים בבסיס ספירה שניים באתר OEIS – האנציקלופדיה המקוונת לסדרות של מספרים שלמים
1951 בספורט

ערך מורחב – 1951 טור דה פראנס - פיורנצו מאני (איטליה איטליה) ג'ירו ד'איטליה -הוגו קובלה (שווייץ שווייץ) וואלטה אספניה - התחרות לא נערכה ערכים מורחבים – אליפות צרפת הפתוחה 1951, אליפות וימבלדון 1951 אליפות אוסטרליה הפתוחה - ננסי בולטון (אוסטרליה אוסטרליה) אליפות צרפת הפתוחה - שירלי פריי (ארצות הברית ארצות הברית) וימבלדון - דוריס הארט (ארצות הברית ארצות הברית) אליפות ארצות הברית הפתוחה - מורין קונולי (ארצות הברית ארצות הברית) אליפות אוסטרליה הפתוחה - דיק סוויט (ארצות הברית ארצות הברית) אליפות צרפת הפתוחה - ירוסלב דרובני (מצרים מצרים) וימבלדון - דיק סוויט (ארצות הברית ארצות הברית) אליפות ארצות הברית הפתוחה - פרנק סג'מן (אוסטרליה אוסטרליה) ערך מורחב – גביע דייוויס 1951 נבחרת אוסטרליה (אוסטרליה) זכתה בגביע דייוויס לאחר ניצחון 2-3 על נבחרת ארצות הברית (ארצות הברית). מילאן זוכה בסקודטו. גביע האיטלקי -תחרות לא נערכה. אליפות אנגליה - טוטנהאם הוטספר זוכה באליפות. גביע ה-FA - ניוקאסל יונייטד זוכה בגביע. ראסינג קלוב זוכה באליפות. בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - קורינתיאנס זוכה בתחרות אליפות ריו דה ז'ניירו בכדורגל -פלומיננסה זוכה באליפות פ.צ. קייזרסלאוטרן זוכה באליפות גרמניה. תחרויות ליגת העל בכדורגל לא נערכו אתלטיקו מדריד זוכה באליפות ספרד ברצלונה זוכה בקופה דל גנרליסימו נבחרת ברית המועצות (ברית המועצות) זוכה באליפות. ליגת העל האיטלקית בכדורסל - אולימפיה מילאנו זוכה באליפות. רוצ'סטר רויאלס ניצחה ב-NBA (ראה עונת 1950/1951 ב-NBA). אליפות ברית המועצות בכדורסל גברים -ז'לגיריס קובנה זוכה באליפות. הליגה היוגוסלבית בכדורסל - הכוכב האדום בלגרד זוכה באליפות. פורמולה 1 - הסתיימה העונה שכללה 8 מרוצים. חואן מנואל פנג'יו (ארגנטינה ארגנטינה) עם מכונית מתוצרת אלפא רומיאו זכה באליפות. לוס אנג'לס ראמס מנצחת את קליבלנד בראונס 17-24 באליפות ה-NFL במשחק שנערך בלוס אנג'לס. המשחקים הפאן-אמריקאיים הראשונים נערכו בבואנוס איירס, ארגנטינה. מדיה וקבצים בנושא 1951 בספורט בוויקישיתוף
חזות

האם התכוונתם ל... גבריאל חזות – דוקטור לתלמוד ואיש היי טק ישראלי גיא חזות – איש צבא ישראלי משה חזות – חושף שחיתויות ישראלי
בוריס פאבלוביץ' מרגוליאן

בּוֹרִיס פַּאבְלוֹבִיץ' מַרְגוּליאַן (ברוסית: Борис Павлович Маргулян; ‏1919 - 5 במרץ 1945) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה. נולד בעיר קייב במשפחת פקידים יהודית. בהמשך המשפחה עברה למוסקבה. התגייס לצבא האדום במרץ 1939. בנובמבר 1943 נשלח לחזית מלחמת העולם השנייה. ב-1 בפברואר 1944 בקרב ליד כפר דושנבו בנפת קאלינין בהיותו מפקד כיתת סיור של גדוד סקי באוגדת חיל רגלים מס'-319, בארמייה ה-22 של החזית הבלטית השנייה החליף מקלען שנפגע והדף 3 התקפות נגד של הגרמנים כשהוא מחסל 14 חיילי אויב. על מעשה גבורה זה ב-15 בפברואר של אותה השנה עוטר בעיטור התהילה מדרגה שלישית. במהלך השנה הצטרף גם למפלגה הקומוניסטית. לאחר מכן מונה למפקד כיתה ביחידת סיור של רגימנט מס' 1344 של אותה האוגדה שהועברה לארמייה ה-43 בחזית הבלטית הראשונה. בלילה שבין 24 ל-25 בדצמבר אותה השנה בהיותו מפקד על קבוצת מרגלים צלח על קרח את נהר ניימאן ליד עיירת זוקאייטן דרומית מזרחית לממל והביא בחזרתו חייל שבוי מן המשמר כוחות הורמאכט. על כך קיבל ב-28 בדצמבר 1944 את עיטור התהילה מדרגה שנייה. ב23 - 24 בינואר 1945 ליד עיירת לביאו (כעת עיר פולסק) חדר לכוחות הגרמניים תפס והביא חזרה ליחידתו מקלע ושני שבויים. נהרג ב-5 במרץ ליד קניגסברג (כעת קלינינגרד) ונקבר שם בקבר אחים. את עיטור התהילה מדרגה ראשונה העניקו לו לאחר מותו ב-19 באפריל. דף משרד הביטחון הפדרציה הרוסית (רוסית) דף על שמו עם צילום קבר אחים באתר "prussia 39" (רוסית)